6b63ef3ce55da694838fb57dd982c4b9
Ποιοι έχουν εργαστεί για όλες αυτές τις ψηφιοποιήσεις;
greekrcm.gr
2020.10
Όλες οι ψηφιοποιήσεις που μπορείτε να βρείτε στο greekrcm έχουν γίνει αποκλειστικά από εμένα (Νικός “nkary” Καρυπίδης).


Πρόκειται για το “σκανάρισμα” περισσότερων από 73000 σελίδων. Στην περίπτωση που συμπεριλάβω κάποια στιγμή δουλειά κάποιου άλλου σαφώς και θα αναφέρω το όνομα του.


***update 12/08/2018***


Ο φίλος [Νίκος Πιννίκας](https://www.facebook.com/profile.php?id=100008477834865&fref=mentions) ψηφιοποίησε τα περιοδικά computer Για Όλους – Τα προϊόντα της χρονιάς ’94, multimedia & cdrom Τεύχος 2, telecom Τεύχος 5


Τον ευχαριστώ πολύ για την προφορά του


***update 13/06/2019***


Τα περιοδικά *Ο ΜΙΚΡΟΣ ΕΠΙΣΤΗΜΩΝ*τα έχει ψηφιοποιήσει ο [Παναγιώτης Μελιγκώνης](https://www.facebook.com/peter.meli)


Τον ευχαριστώ πολύ για την προφορά του



b62e245c099499537190fb8a3d9641a5
Η διαδικασία ψηφιοποίησης σε τι ανάλυση γίνετε;
greekrcm.gr
2020.10
Η ψηφιοποίηση δηλαδή το “σκανάρισμα” γίνετε αποκλειστικά στα 300 dpi (dots per inch). Μ αυτή την ανάλυση θα μπορούσε κάποιος να εκτυπώσει ένα περιοδικό με πολύ καλά αποτελέσματα. Φυσικά δεν είναι αυτό ο λόγος της χρησιμοποίησης των 300 dpi, γιατί έτσι και αλλιώς το τελικό pdf είναι συμπιεσμένης μορφής. Αλλά μπορεί κάποιος να κάνει ζουμ σε μια σελίδα και να δει περισσότερες λεπτομέρειες.



4158ed26051f21ea0d855210402fce0b
Όλα αυτά τα περιοδικά από που προέρχονται;
greekrcm.gr
2020.10
Τα περισσότερα προέρχονται από τη δική μου συλλογή.


* Πάρα πολλά, περίπου 152, τα έχει προσφέρει ο [Φώτης Μαυράκης](https://www.facebook.com/fotis.kfor) (aka fotis\_kfor). Να τονίσω ότι χωρίς την συνδρομή του μπορεί ακόμη και σήμερα τα pcmaster & pixel να μην είχαν ολοκληρωθεί.
* Τα ram και hardware & Ρομποτική είναι δωρεά του [Κυριάκου Μακαρονίδη](https://www.facebook.com/kiriakosmakaronidis) ο οποίος μου χάρισε επίσης και αρκετά computer για Όλους.
* Κάποια pixelmania είναι προσφορά των **mike**(11) & **maletoth**(4).
* 31 pcmaster και pcgames είναι προσφορά των **nicked** & **jim\_sdtv**
* Το τεύχος pc games 1998 είναι δωρεά του **ifollowrivers** (aka **Μάνου**)
* Αρκετά user έχει προσφέρει ο **dr\_wh0**
* Το adventures – Βιβλίο Δεύτερο προσέφερε ο [Αλέξανδρος Γουλιέλμος](https://www.facebook.com/agouliel) (aka agouliel) ο οποίος ευγενικά ενημέρωσε ότι του το είχε χαρίσει παλιότερα ο φίλος του Νίκος Οθείτης.
* Το adventures – Βιβλίο Τρίτο πρόσφερε ο **Δημήτρης Ταλούμης** (aka **jack678**)
* Τα βιβλία computer and video games, home computer magazine, microcomputer controlled toys & games & how they work, Δουλέψτε με τον commodore 64 πρόσφερε ο **Γιώργος Αναστασιάδης** (aka **geoanas**)
* Τα περιοδικά computer Για Όλους – Τα προϊόντα της χρονιάς ’94, multimedia & cdrom Τεύχος 2, telecom Τεύχος 5, Ένθετο ram Το Ελληνικό warp τα έχει ψηφιοποίησει ο [Νίκος Πιννίκας](https://www.facebook.com/profile.php?id=100008477834865&fref=mentions)
* Τα περιοδικά *Ο ΜΙΚΡΟΣ ΕΠΙΣΤΗΜΩΝ*τα έχει ψηφιοποιήσει ο [Παναγιώτης Μελιγκώνης](https://www.facebook.com/peter.meli)
* Ο [Γιάννης Μπελούρης](https://www.facebook.com/ioannis.belouris) έχει χαρίσει περισσότερα από 60 περιοδικά μεταξύ των οποίων 31 computer software και 24 computer Για Όλους
* Ο φίλος **Δημήτρης** aka **vincent gr** πρόσφερε προς ψηφιοποίηση τα τεύχη 3 & 16 του περιοδικού micromad.


Συγνώμη αν έχω ξεχάσει κάποιον, ας επικοινωνήσει μαζί μου.



e24e95fecdc3b0945da30546f5ef423f
Θέλω να προσφέρω περιοδικά, είτε μόνο για ψηφιοποίηση είτε ως δωρεά, πως μπορώ να το κάνω;
greekrcm.gr
2020.10
Εφόσον έχετε περιοδικά που δεν βρίσκονται στη ψηφιακή βιβλιοθήκη ή υπάρχουν αλλά δεν είναι σε καλή κατάσταση ή απλά θέλετε να μου τα δωρίσετε, θα χαρώ να μου τα στείλετε για ψηφιοποίηση.


Δεν ξεκινάω ποτέ το “σκανάρισμα” αν δεν βεβαιωθώ ότι το περιοδικό θα ανταπεξέλθει της διαδικασίας και δεν θα “σκορπίσει”. Για να σας δώσω ένα παράδειγμα, ο λόγος που δεν έχω “σκανάρει” το computer για Όλους είναι ότι θα ανοίξει η πλάτη του (η βιβλιοδεσία) και οι σελίδες του θα σκορπίσουν.


Εκτός και αν θέλετε να “θυσιάσετε” το περιοδικό απλά και μόνο για να “σωθεί” ψηφιακά, όπως έχει πράξει για αρκετά περιοδικά του ο [Φώτης Μαυράκης](https://www.facebook.com/fotis.kfor) (aka fotis\_kfor) και τον ευχαριστώ πολύ γι αυτό.



e93137e7655e48bdaeb971fa9b5c7502
Υπάρχει άδεια για όλες αυτές τις ψηφιοποιήσεις;
greekrcm.gr
2020.10
Όχι δεν υπάρχει κάποια άδεια. Οι περισσότεροι εκδοτικοί οίκοι δεν υπάρχουν πλέον. Για κάποιους που λειτουργούν ακόμη όπως η compupress, παλαιότερα όταν ήμουν μέλος της διαχειριστικής ομάδας του iamretro, είχε δοθεί άδεια για το pcmaster μέχρι και το τεύχος 150.


Επίσης είχα ζητήσει άδεια για ένα βιβλίο από εκδόσεις Κλειδάριθμος και η απάντηση τους ήταν καταφατική με μια επιφύλαξη


*aγαπητέ κύριε Καρυπίδη,* 

*Ζητώ συγνώμη που η καθημερινή πίεση με έκανε να ξεχάσω να σας απαντήσω.* 
*Όσον αφορά εμάς, σαν Εκδόσεις Κλειδάριθμος, δεν έχουμε καμία αντίρρηση για την ψηφιοποίηση του τίτλου που ζητάτε. Υπάρχουν όμως και άλλοι παράγοντες, έστω και αν ο ξένος εκδοτικός οίκος έχει κλείσει, που έχουν δικαιώματα επί του έργου.* 
*Συνεπώς δεν είμαι σίγουρος αν βρεθείτε μπροστά σε τρίτους που θα εμφανιστούν εκ των υστέρων για να αντιταχθούν στην ψηφιοποίηση που έχετε κάνει. **Όπως σας είπα και πριν, εννοείται ότι ο Κλειδάριθμος, όσον αφορά το δικό του τμήμα των δικαιωμάτων επιτρέπει την ψηφιοποίηση αυτή**, αλλά αυτό δεν σας εξασφαλίζει.* 

*Με εκτίμηση,* 
*Γιάννης Φαλδαμής*

Θεωρώ ότι δεν υπάρχει κάποιο πρόβλημα μιας και ο σκοπός είναι η διάσωση όλου αυτού του υλικού σε ψηφιακή μορφή και όχι το κέρδος. Αν παρά ταύτα μου ζητηθεί να κατεβάσω κάποια συγκεκριμένα περιοδικά, θα το κάνω αμέσως.



137b4471c61df58e318e092fb2b7f856
Θέλω να αναρτήσω κάποια περιοδικά στη σελίδα μου, μπορώ;
greekrcm.gr
2020.10
Ευχαρίστως να το κάνετε, εξάλλου δεν μπορώ να το απαγορεύσω. Είναι στη διακριτική σας ευχέρεια να αναφέρετε την πηγή (greekrcm) και αν θέλετε ενημερώστε με μέσω της φόρμας επικοινωνίας.



b89208dc4f039fdb49fbdb80363bee90
Γιατί δεν υπάρχει η δυνατότητα κατεβάσματος μέσω peer-to-peer (p2p, torrent);
greekrcm.gr
2020.10
Θα μπορούσε να υπάρξει αν υπήρχαν και οι προϋποθέσεις. Συνολικά το υλικό που μπορείτε να κατεβάστε από το greekrcm είναι αρκετές δεκάδες gbs. Όλα αυτά τα gigabytes τα έχω “ανεβάσει” μέσω μιας απλής dsl γραμμής, με 1mbps upload στην καλύτερη. Όπως καταλαβαίνετε μου είναι αδύνατον να τα παρέχω μέσω peer-to-peer.



f66e105b5e67c0022723852d258b131f
Θέλω να κατεβάσω αρκετά περιοδικά αλλά είναι πάρα πολλά τα links, γιατί δεν υπάρχει ένα link για όλα;
greekrcm.gr
2020.10
Θεωρητικά θα μπορούσε να μπει ένα λινκ, όχι για όλα αλλά για κάθε περιοδικό και ένα. Όπως καταλαβαίνετε αυτό θα ακύρωνε το λόγο ύπαρξης αυτής της σελίδας. Θα μπορούσα να φτιάξω ένα free blog  και εκεί να τοποθετήσω 10-20-30 links και τέρμα.


Θεωρώ ότι για τον κόπο που έχω κάνει, τις ατελείωτες ώρες πάνω από ένα scanner και τα χρήματα που έχω ξοδέψει θα αδικούσα τον εαυτό μου.


Οπότε για την ώρα παραμένει ως έχει. Για κάθε περιοδικό θα χρειασθεί 1 κλικ, δηλαδή 1 δευτερόλεπτο. Την στιγμή λοιπόν που πατάτε το link σκεφτείτε πόσο χρόνο μου πήρε εμένα να το ψηφιοποιήσω και θα δείτε ότι αξίζει τον κόπο σας!



20a87087b2fdfce23568fc43ec26c9cf
Σε τι αποσκοπεί το κουμπί donate; Υπάρχει κέρδος τελικά;
greekrcm.gr
2020.10
Όχι δεν υπάρχει ούτε ένα ευρώ κέρδος από τότε που ξεκίνησα να “σκανάρω”. Δεν ήταν αυτός ο λόγος.


Επειδή όμως οι καιροί είναι δύσκολοι και η σελίδα αυτή έχει κάποια πάγια έξοδα, όπως είναι η ανανέωση του domain name, του web hosting και του hosting των αρχείων, αν σας αρέσει αυτό που βλέπετε σκεφτείτε να μου κάνετε μια δωρεά, έστω και ενός ευρώ.


Επίσης να αναφέρω ότι το theme του site είναι αγορασμένο ενώ δεν χρησιμοποιώ κανένα nulled plugin.


[Δείτε που βρίσκεται το donation target goal](https://greekrcm.gr/donation-target-goal/)



